261 
Planterne Midler ihænde til at forandre Stænglens Retning, 
naar denne af en eller anden Grund er bleven ugunstig, med 
andre Ord, være et Slags Bøieled for Stænglen. Og denne 
Antagelse synes at bekræftes; thi disse Planter ville, naar 
de holdes nedbøiede, reise den frie Stængeldel i Veiret ved 
en skarp Bøining netop i Axeknuden. Dette kan vises ved 
Forsøg med Planter i Urtepotte, som lægges paa Siden, men 
man vil ogsaa let i den fri Natur finde Planter, hvis Stængler 
paa denne Maade har forandret Væxtretning. 
Sachs giver i Würzburger Arbeiten *) Resultaterne af 
Bøiningsforsøg med forskjellige Stængler, først med saadanne, 
hvis Internodier havde en større Længde (5 — 20ctm.); deres 
nedadvendte Side voxede i Længde og Stængelstykket dan- 
nede en Bue for at Stænglen atter kunde indtage den lod- 
rette Stilling. Dernæst har han en Række Forsøg med 
Græsstraa. »Sættes et udvoxet Internodium horizontalt i 
Sand i Mørke krummes det opad paa det Sted, som ud- 
vendig betegnes ved Bladskedens Opsvulmning. Vendes Ob- 
jectet finder det samme Sted — nu altsaa i modsat Retning 
— indtil Axen er ret, og det krummede og nu rettede Stykke 
er nu lig Længden af den convexe Side af første Krum- 
stykke , Prosenchymcellerne deltage i For- 
længelsen; de ere her ikke forvedede som høiere oppe.« 
Axeknuderne afvige i Bygning fra det øvrige Stængel 
paa samme Maade som Græsknæene fra det øvrige Straa, 
og det tør vel anses for sandsynligt at begge — specielt 
altsaa Axeknuderne — , ere Bøieled beregnede paa atter at kunne 
gjengive Stænglen dens normale Stilling, naar denne af en 
eller anden Grund er bleven forrykket. 
*) Sachs: Laiig-eiiwachsthuni der Ober- und Unterseite horizontal 
gelegter sich aufwärts krummende Sprosse. 
